

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2020.gada 13.februārī **Noteikumi Nr.3**

 (prot.Nr.5, 31.§)

 APSTIPRINĀTI

ar Daugavpils pilsētas domes

2020.gada 13.februāra

lēmumu Nr.78

**Kārtība, kādā tiek piešķirts finansējums no pamatbudžeta programmas “Augstāko sasniegumu sportistu atbalsts””**

Izdots saskaņā ar likuma “Par pašvaldībām”

15.panta pirmās daļas 6.punktu, Sporta likuma 13.panta otro daļu

1. **Vispārīgie jautājumi**
2. Noteikumi nosaka kārtību, kādā tiek piešķirts finansējums no Daugavpils pilsētas pašvaldības (turpmāk – pašvaldība) pamatbudžeta programmas “Augstāko sasniegumu sportistu atbalsts””(turpmāk – Noteikumi).
3. Pašvaldības finansējums tiek piešķirts sportistiem, kuru deklarētā dzīvesvieta līdz pieteikumu iesniegšanai ir Daugavpils pilsētā, un viņu treneriem dalībai mācību – treniņu nometnēs un sacensībās.
4. Pieteikumi tiek iesniegti Daugavpils pilsētas pašvaldības iestādē “Sporta pārvalde” (turpmāk – Sporta pārvalde). Pieteikumus izvērtē Daugavpils pilsētas domes priekšsēdētāja vai priekšsēdētāja vietnieka izveidota komisija (turpmāk - komisija).
5. Uz pašvaldības finansējumu var pretendēt olimpisko un paralimpisko sporta veidu augstas klases sportisti.
6. Finansējums tiek piešķirts apstiprinātā pašvaldības budžeta ietvaros.
7. **Finansējuma piešķiršanas mērķi**
8. Finansējuma piešķiršanas mērķi ir:

6.1. atbalstīt un uzlabot Daugavpils augstas klases sportistu mācību – treniņu darbu augstā līmenī, radīt apstākļus augstas klases rezultātu sasniegšanai nacionālajās un starptautiskajās sacensībās;

6.2. sekmēt Daugavpils augstas klases sportistu piedalīšanos pasaules un Eiropas čempionātos, olimpiskajās un paralimpiskajās spēlēs un citās starptautiskajās sacensībās, tādējādi popularizējot Daugavpils pilsētu;

6.3. atbalstīt un sekmēt pašvaldības dibināto profesionālas ievirzes sporta izglītības iestāžu audzēkņu profesionālo izaugsmi un augstvērtīgu rezultātu sasniegšanu.

1. **Pieteikumu iesniegšanas nosacījumi**
2. Pieteikumu finansējuma saņemšanai sportists vai viņa treneris (turpmāk – Iesniedzējs) iesniedz Sporta pārvaldē līdz kārtējā gada 1.decembrim saskaņā ar šo noteikumu 1.pielikumu.
3. Iesniedzējs, iesniedzot pieteikumu, apņemas ievērot šos Noteikumus.
4. Iesniedzējs pieteikuma oriģinālu iesniedz papīra formā - 1 (vienā) eksemplārā, latviešu valodā, noformētu atbilstoši normatīvajiem aktiem par dokumentu izstrādāšanas un noformēšanas kārtību, nodrošinot tā juridisko spēku atbilstoši Dokumentu juridiskā spēka likumam, datorsalikumā personiski vai nosūtot pa pastu ierakstītā vēstulē uz adresi – Sporta pārvalde, Stacijas iela 47A, Daugavpils, LV-5401. Pieteikuma dokumentiem jābūt skaidri salasāmiem, bez labojumiem un dzēsumiem.
5. Iesniedzējs atbild par sniegto ziņu patiesumu un pilnīgu informāciju, ko apliecina ar parakstu, iesniedzot pieteikumu.
6. **Pieteikumu vērtēšana un finansējuma piešķiršanas kārtība**
7. Finansējumu nepiešķir, ja finansējuma pieprasītājs neatbilst šo Noteikumu prasībām, sniedzis nepatiesas ziņas, nav iesniedzis atskaiti par iepriekš piešķirtā finansējuma izlietojumu vai nav atmaksājis pašvaldībai iepriekš piešķirto finansējumu, kurš netika izlietots vai tika izlietots neparedzētiem mērķiem.
8. Finansējums tiek piešķirts dalībai mācību – treniņu nometnēs un sacensībās: t.sk. dienas naudai, ceļa izdevumiem, vīzām, apdrošināšanai, dalības maksai (akreditācijai), izmitināšanai un sporta bāzu īrei.
9. Pieteikumu vērtēšanu veic komisija divu nedēļu laikā pēc pieteikumu iesniegšanas termiņa beigām. Komisijas darbs tiek protokolēts. Komisijai ir tiesības pieaicināt ekspertus, kuriem ir padomdevēja tiesības.
10. Komisija vērtējot pieteikumus, ņem vērā sportista līdzšinējos sasniegumus, rezultātu dinamiku, paredzamos rezultātus – mērķus, sporta veida specifiku, konkurenci sporta veidā, sporta veida masveidību, plānoto aktivitāšu struktūru un citus aspektus, nosakot katram sportistam paredzamo atbalsta apjomu saskaņā ar Noteikumu 16.punktu.
11. Lēmumu par finansējuma piešķiršanu pieņem komisija.
12. Piešķiramā finansējuma apmērs:
	1. Latvijas Olimpiskās vienības sportistiem finansējums nepārsniedz 15 000 *euro*;
	2. olimpisko sporta veidu augstas klases sportistiem finansējums nepārsniedz 7 000 *euro*;
	3. paralimpisko sporta veidu augstas klases sportistiem finansējums nepārsniedz 7 000 *euro*.
13. Komandējuma pieprasījums tiek noformēts un galīgā atskaite tiek iesniegta pamatojoties uz noteikumiem par Daugavpils pilsētas pašvaldības amatpersonu, darbinieku un citu personu komandējumiem.
14. Sportistu izdevumus par dalību mācību – treniņu nometnēs vai sacensībās, kas radušies līdz pašvaldības budžeta apstiprināšanas, Sporta pārvalde sedz pēc pašvaldības budžeta apstiprināšanas, ja attiecīgajai pamatbudžeta programmai **“**Augstāko sasniegumu sportistu atbalsts” tiek piešķirts finansējums.
15. **Pārejas noteikumi**
16. **2020.gadā:**
	1. Iesniedzējiem jāiesniedz pieteikumi atbilstoši šiem Noteikumiem līdz šī gada 26.februārim.
	2. Sporta pārvalde sedz sportistiem izdevumus, kas radušies līdz šo Noteikumu apstiprināšanai, pamatojoties uz sabiedrības ar ierobežoto atbildību “Daugavpils Olimpiskais centrs” izdotiem rīkojumiem par 2020.gadu.
	3. Sporta pārvaldei no pamatbudžeta programmas “Augstāko sasniegumu sportistu atbalsts” pārskaitīt SIA “Daugavpils Olimpiskais centrs” 4500,00 EUR 2020.gadā līdz šo Noteikumu apstiprināšanai SIA “Daugavpils Olimpiskais centrs” rīkoto sporta pasākumu izdevumu segšanai.

Domes priekšsēdētājs *(personiskais paraksts)* A.Elksniņš

 1.pielikums

 Daugavpils pilsētas domes

 2020.gada 13.februāra

 noteikumiem Nr.3

 “Kārtība, kādā tiek piešķirts

 finansējums no
 pamatbudžeta programmas
 “Augstāko sasniegumu

 sportistu atbalsts””

**PIETEIKUMS**(Daugavpils augstāko sasniegumu sportistu atbalstam)

Daugavpils pilsētas pašvaldības iestādei “Sporta pārvalde”

|  |  |
| --- | --- |
| Sportists |   |
| Dzimšanas gads |   |
| Sporta veids |   |
| Treneris |   |
| Kontaktinformācija | Adrese |  |
| tālrunis |  |
| e-pasts |  |
| **Sportista sasniegumi** |
| Sacensību nosaukums | Par diviem iepriekšējiem gadiem (vieta, rezultāts) | Par iepriekšējo gadu (vieta, rezultāts) |
|   |   |   |
|   |   |   |
|   |   |   |
|  |   |   |
|   |   |   |
|   |   |   |
| **Tāme \_\_\_\_\_\_. gadam** |
| Sacensību ( mācību -treniņu nometnes) nosaukums/vieta/laiks | Izdevumu postenis | Aprēķins | Summa (EUR) |
|   |   |  |   |
|  |  |  |
|  |  |  |
|   |   |  |   |
|  |  |  |
|  |  |  |
|   |   |  |   |
|  |  |  |
|  |  |  |